Nagypáli Község Önkormányzati Képviselő-testületének 7/2016 (XII.19.) önkormányzati rendelete

a zajjal járó szabadtéri munkák rendjéről

 Hatályos: 2020. 10. 01

Nagypáli Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva a következőket rendeli el.

1. §

(1) Nagypáli község közigazgatási területén a szabadtéri munkák végzése során tilos indokolatlanul olyan zajt okozni, amely alkalmas arra, hogy mások nyugalmát tartósan vagy lényegesen megzavarja.

(2) [1] A község belterületén vasárnap és ünnepnapokon 0 órától 24 óráig tilos minden olyan tevékenység végzése, készülék vagy berendezés üzemeltetése, amely zavaró vagy károsító hang- és rezgésterhelést okoz. Ilyennek minősül különösen:

a)              építési-, szerelési- és bontási tevékenységek (kivéve közcélú hibaelhárítás),

b)             benzinmotoros és elektromos szabadtéri kis és nagygépek használata, az akkumulátoros gépek kivételével.

2. §

(1)   E rendelet a kihirdetését követő napon lép hatályba.

(2)   A rendelet hatályba lépésével egyidejűleg hatályát veszíti a Nagypáli Község Önkormányzata Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 17/2012 (X.12.). önkormányzati rendelettel módosított 13/2009(VI.15.) önkormányzati rendelet 14. §.-a.

**Köcse Tibor                                                                 Szita Gabriella
                 polgármester                                                                       jegyző**